CELEX: C2007/095/72
Language: sk
Date: 2007-04-28 00:00:00
Title: Vec T-402/03: Rozsudok Súdu prvého stupňa z  15. marca 2007 – Katalagarianakis/Komisia ( Úradníci — Menovanie — Preskúmanie zaradenia do platovej triedy a platového stupňa — Uplatnenie judikatúry Súdneho dvora — Článok 5, článok 31 ods. 2, článok 32 druhý pododsek, články 45 a 62 služobného poriadku )

28.4.2007   
            
            
               SK
            
            
               Úradný vestník Európskej únie
            
            
               C 95/36
            
         Rozsudok Súdu prvého stupňa z 15. marca 2007 – Katalagarianakis/Komisia
   (Vec T-402/03) (1)
   
   („Úradníci - Menovanie - Preskúmanie zaradenia do platovej triedy a platového stupňa - Uplatnenie judikatúry Súdneho dvora - Článok 5, článok 31 ods. 2, článok 32 druhý pododsek, články 45 a 62 služobného poriadku“)
   (2007/C 95/72)
   Jazyk konania: francúzština
   Účastníci konania
   
      Žalobca: Georgios Katalagarianakis (Overijse, Belgicko) (v zastúpení: S. Orlandi, A. Coolen, J.-N. Louis a É. Marchal, advokáti)
   
      Žalovaná: Komisia Európskych spoločenstiev (v zastúpení: J. Currall a H. Krämer, splnomocnení zástupcovia)
   Predmet veci
   Návrh na zrušenie rozhodnutia Komisie, ktorým sa preskúmalo a stanovilo zaradenie žalobcu ku dňu jeho menovania do platovej triedy A6 prvého platového stupňa, preskúmalo a stanovilo jeho neskoršie zaradenie do platovej triedy A5 tretieho platového stupňa k 1. aprílu 2000 a ktoré stanovuje 5. október 2005 ako deň začiatku jeho finančných účinkov
   Výrok rozsudku
   
               1.
            
            
               Rozhodnutie Komisie zo 14. apríla 2003 sa zrušuje v rozsahu, v ktorom stanovuje 5. október 2005 ako deň začiatku jeho finančných účinkov.
            
         
               2.
            
            
               Komisia preskúma porovnateľné zásluhy žalobcu a úradníkov, ktorí boli povýšení od 1. mája 1993 do platovej triedy A5 v rámci každého hodnoteného obdobia.
            
         
               3.
            
            
               Ak Komisia po tomto preskúmaní nebude môcť žalobcu povýšiť do platovej triedy, ktorá sa zdá odôvodnená, účastníci konania sa vyzývajú, aby uzavreli dohodu o primeranom odškodnení.
            
         
               4.
            
            
               Účastníci konania oznámia v lehote troch mesiacov odo dňa vyhlásenia tohto rozsudku Súdu prvého stupňa obsah dohody, ktorú uzatvoria, alebo v prípade, že nedôjde k dohode, ich číselne vyhodnotenú utrpenú škodu.
            
         
               5.
            
            
               V zostávajúcej časti sa žaloba zamieta.
            
         
               6.
            
            
               O trovách konania sa rozhodne neskôr.
            
         
      (1)  Ú. v. EÚ C 35, 7.2.2004.